
DR.30.10.2008 105 
 
 
kewangan tahun 90-an dahulu, maka ini meletakkan Malaysia dalam keadaan yang agak 
baik sedikit berbanding dengan negara-negara lain di dunia atau pun di rantau kita ini. 

 Persoalannya bagaimana tahun hadapan?  Ini kita kena lihat dengan agak teliti.  
Yang Berhormat Kepong tadi mengatakan apakah ini tidak akan membawa kesan kepada 
pelaburan dan juga perdagangan kita.  Kita sudah berniaga dengan mereka sekian lama.  
Amerika menjadi pedagang atau pun negara rakan kongsi perdagangan yang agak penting 
bagi Malaysia.  Namun saya hendak sebutkan dalam tempoh beberapa tahun yang lepas ini 
kita sudah mempelbagaikan pasaran kita.   

Ini bermakna walaupun Amerika merupakan kawasan perdagangan yang penting 
tetapi peratusan perdagangan kita dengan Amerika sudah pun berkurangan diganti dengan 
pelaburan ataupun perdagangan yang kita buat di negara rantau ASEAN.  Sekarang ini 
24% daripada perdagangan global Malaysia adalah di kalangan negara-negara ASEAN, 
Jepun, China dan sekarang ini negara India termasuk Australia.  Apa lagi dengan adanya 
perjanjian-perjanjian perdagangan FTA yang telah pun kita lakukan maka ini telah 
membuka ruang baru bagi kita. 

 Walaupun begitu kita tidak boleh hendak elakkan kemungkinan apa yang berlaku 
di negara-negara yang saya sebutkan tadi, apabila masalah krisis kewangan berlaku ia 
boleh membawa kesan kepada pelaburan dan juga perdagangan kita.  Inilah sebabnya 
pada waktu ini di peringkat kerajaan kita telah pun menubuhkan seperti contohnya, Majlis 
Ekonomi Nasional (Malaysian Economic Council) yang dipimpin oleh Yang Amat Berhormat 
Perdana Menteri sendiri, yang bersidang boleh dikatakan hampir tiap-tiap minggu. Ia untuk 
memantau situasi mendapatkan maklum balas, mengatur strategi apa tindakan-tindakan 
yang kita harus buat untuk mitigate ataupun memastikan kalau ada kesan-kesan negatif 
yang berlaku di rantau ini maka ekonomi Malaysia tidak akan terjejas dengan teruknya.  Ini 
adalah beberapa perkara yang telah pun kita ambil kira. 

 Tuan Yang di-Pertua, saya hendak sambung perkara yang saya telah jelaskan.  
Manakala sejumlah RM8.3 bilion telah pun dilaburkan di negara Eropah Barat, antaranya 
Netherland, Belgium dan United Kingdom.  Ini soal pelaburan keluar.  RM7 bilion kita 
laburkan di negara Asia Timur termasuklah negara China dan juga Hong Kong.  
Peningkatan dalam pelaburan menjangkau sempadan, ini adalah selaras dengan teras 
Strategi Pelan Induk Perindustrian Ketiga (IMP3) yang menggalakkan pelaburan luar.  Saya 
sebutkan begini kerana ada pihak yang mengatakan seolah-olah sekarang ini banyak wang 
Malaysia mengalir ke luar negara disebabkan oleh faktor-faktor negatif yang disebutkan 
oleh Ahli-ahli Yang Berhormat tadi. 

 Namun saya kira kita sudah sampai ke tahap matang kerana negara kita ini sudah 
ada syarikat-syarikat gergasi, syarikat besar sama ada multinational, GLC ataupun syarikat-
syarikat swasta sendiri yang sudah mempunyai keupayaan.  Sebagaimana juga yang 
berlaku di Jepun mereka sudah melabur keluar dari Jepun.  Di Amerika sudah melabur 
keluar dari Amerika.  Di Eropah sudah melabur keluar dari Eropah.  Di Malaysia sekarang 
sudah sampai tahap matang, sudah ada syarikat yang mampu melihat peluang di luar 
negara melabur di luar negara. 

 Jadi, yang saya hendak sebutkan di sini bila dikatakan pelaburan jangka 
sempadan (cross border investment) bukan ia bermakna negative investment.  Ini adalah 
productive investment termasuk kalau saya hendak mengambil kira soal Petronas.  
Sebagaimana yang kita maklum lebih daripada 60% daripada hasil mereka adalah 
berdasarkan usaha sama yang dibuat dengan negara-negara luar, bukan di Malaysia 
sahaja.  Maka atas dasar itu, ini adalah sesuatu yang kita harus lihat secara produktif 
ataupun positif. 

 Dato’ Dr. Zainal Abidin bin Ahmad [Hulu Selangor]:  [Bangun] 

 Dato’ Ibrahim Ali [Pasir Mas]:  [Bangun] 

 Timbalan Yang di-Pertua [Datuk Ronald Kiandee]:  Hendak bagi jalan Yang 
Berhormat? 



Persoalannya bagaimana tahun hadapan? Ini kita kena lihat dengan agak teliti. Yang Berhormat Kepong tadi mengatakan apakah ini tidak akan membawa kesan kepada pelaburan dan juga perdagangan kita. Kita sudah berniaga dengan mereka sekian lama. Amerika menjadi pedagang atau pun negara rakan kongsi perdagangan yang agak penting bagi Malaysia. Namun saya hendak sebutkan dalam tempoh beberapa tahun yang lepas ini kita sudah mempelbagaikan pasaran kita. Ini bermakna walaupun Amerika merupakan kawasan perdagangan yang penting tetapi peratusan perdagangan kita dengan Amerika sudah pun berkurangan diganti dengan pelaburan ataupun perdagangan yang kita buat di negara rantau ASEAN. Sekarang ini 24% daripada perdagangan global Malaysia adalah di kalangan negara-negara ASEAN, Jepun, China dan sekarang ini negara India termasuk Australia. Apa lagi dengan adanya perjanjian-perjanjian perdagangan FTA yang telah pun kita lakukan maka ini telah membuka ruang baru bagi kita. Walaupun begitu kita tidak boleh hendak elakkan kemungkinan apa yang berlaku di negara-negara yang saya sebutkan tadi, apabila masalah krisis kewangan berlaku ia boleh membawa kesan kepada pelaburan dan juga perdagangan kita. Inilah sebabnya pada waktu ini di peringkat kerajaan kita telah pun menubuhkan seperti contohnya, Majlis Ekonomi Nasional (Malaysian Economic Council) yang dipimpin oleh Yang Amat Berhormat Perdana Menteri sendiri, yang bersidang boleh dikatakan hampir tiap-tiap minggu. Ia untuk memantau situasi mendapatkan maklum balas, mengatur strategi apa tindakan-tindakan yang kita harus buat untuk mitigate ataupun memastikan kalau ada kesan-kesan negatif yang berlaku di rantau ini maka ekonomi Malaysia tidak akan terjejas dengan teruknya. Ini adalah beberapa perkara yang telah pun kita ambil kira. Tuan Yang di-Pertua, saya hendak sambung perkara yang saya telah jelaskan. Manakala sejumlah RM8.3 bilion telah pun dilaburkan di negara Eropah Barat, antaranya Netherland, Belgium dan United Kingdom. Ini soal pelaburan keluar. RM7 bilion kita laburkan di negara Asia Timur termasuklah negara China dan juga Hong Kong. Peningkatan dalam pelaburan menjangkau sempadan, ini adalah selaras dengan teras Strategi Pelan Induk Perindustrian Ketiga (IMP3) yang menggalakkan pelaburan luar. Saya sebutkan begini kerana ada pihak yang mengatakan seolah-olah sekarang ini banyak wang Malaysia mengalir ke luar negara disebabkan oleh faktor-faktor negatif yang disebutkan oleh Ahli-ahli Yang Berhormat tadi. Namun saya kira kita sudah sampai ke tahap matang kerana negara kita ini sudah ada syarikat-syarikat gergasi, syarikat besar sama ada multinational, GLC ataupun syarikat- syarikat swasta sendiri yang sudah mempunyai keupayaan. Sebagaimana juga yang berlaku di Jepun mereka sudah melabur keluar dari Jepun. Di Amerika sudah melabur keluar dari Amerika. Di Eropah sudah melabur keluar dari Eropah. Di Malaysia sekarang sudah sampai tahap matang, sudah ada syarikat yang mampu melihat peluang di luar negara melabur di luar negara. Jadi, yang saya hendak sebutkan di sini bila dikatakan pelaburan jangka sempadan (cross border investment) bukan ia bermakna negative investment. Ini adalah productive investment termasuk kalau saya hendak mengambil kira soal Petronas. Sebagaimana yang kita maklum lebih daripada 60% daripada hasil mereka adalah berdasarkan usaha sama yang dibuat dengan negara-negara luar, bukan di Malaysia sahaja. Maka atas dasar itu, ini adalah sesuatu yang kita harus lihat secara produktif ataupun positif. Dato' Dr. Zainal Abidin bin Ahmad [Hulu Selangor]: [Bangun]. Dato' Ibrahim Ali [Pasir Mas]: [Bangun]. Timbalan Yang di-Pertua [Datuk Ronald Kiandee]: Hendak bagi jalan Yang Berhormat?.